**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 237**

(protokols Nr. 7, 63. p.)

**Par 2025. gada prioritārā investīciju projekta “Tenisa laukuma pārbūve Gaujas ielā 33, Madonā” īstenošanu**

Madonas novada pašvaldības investīciju projekts “Tenisa laukuma pārbūve Gaujas ielā 33, Madonā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.

Projekta ietvaros ir veikta iepirkuma procedūra būvdarbiem, kuras rezultātā kopējā līgumcena sastāda EUR 221 878,61 (divi simti divdesmit viens tūkstotis astoņi simti septiņdesmit astoņi euro, 61 cents) kopā ar pievienotās vērtības nodokli. Plānotās būvuzraudzības izmaksas līdz EUR 5 000,00 (pieci tūkstoši euro 0 centi). Kopējās projekta izmaksas sastāda EUR 226 878,61 (divi simti divdesmit seši tūkstoši astoņi simti septiņdesmit astoņi euro, 61 cents).

Būvdarbu līguma ietvaros paredzēts izbūvēt divus tenisa laukumus, treniņu sienu, jaunu žogu, brīvkrānu, LED apgaismojumu un autostāvvietu, kā arī uzstādīt spēlētāju soliņu nojumes un tenisa laukuma aprīkojumu.

Lai īstenotu prioritāro investīciju projektu “Tenisa laukuma pārbūve Gaujas ielā 33, Madonā” būvdarbu un būvuzraudzības darbu veikšanai nepieciešams finansējums EUR 226 878,61 (divi simti divdesmit seši tūkstoši astoņi simti septiņdesmit astoņi euro, 61 cents), t.sk. aizņēmums Valsts kasē EUR 199 690,75 (viens simts deviņdesmit deviņi tūkstoši seši simti deviņdesmit euro, 75 centi), un pašvaldības līdzfinansējums EUR 27 187,86 (divdesmit septiņi tūkstoši viens simts astoņdesmit septiņi euro, 86 centi).

Noklausījusies sniegto informāciju, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt būvdarbu līguma “Tenisa laukuma pārbūve Gaujas ielā 33, Madonā” slēgšanu par kopējo summu EUR 221 878,61 (divi simti divdesmit viens tūkstotis astoņi simti septiņdesmit astoņi euro, 61 cents).
2. 2025. gada prioritārā investīciju projekta “Tenisa laukuma pārbūve Gaujas ielā 33, Madonā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas *“veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai”* izpildei:
	1. Ņemt ilgtermiņa aizņēmumu EUR 199 690,75 (viens simts deviņdesmit deviņi tūkstoši seši simti deviņdesmit euro, 75 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2025. un 2026.gadā.
	2. Paredzēt pašvaldības 2025. gada budžetā nepieciešamo līdzfinansējumu līdz EUR 27 187,86 (divdesmit septiņi tūkstoši viens simts astoņdesmit septiņi euro, 86 centi) apmēram, veicot attiecīgus grozījumus 2025. gada pašvaldības budžetā, un 2026. gada budžetā nepieciešamo līdzfinansējumu līdz EUR 27 187,86 (divdesmit septiņi tūkstoši viens simts astoņdesmit septiņi euro, 86 centi).

Domes priekšsēdētājs A. Lungevičs

*K. Galeja 29360277*